cyanic-selkie/wikianc huggingface dataset:
சௌம்யா ராவ்
ஆரம்பகால வாழ்க்கை மற்றும் தொழில்
இந்தியாவின் கருநாடகாவின் பெங்களூரில் மூத்த பாடகர் பி. கே. சுமித்ரா,சுதாகர் ஆகியோருக்கு கன்னடம் பேசும் குடும்பத்தில் இவர் பிறந்தார். இவருக்கு சுனில் ராவ் என்ற சகோதரர் உள்ளார், இவர் கன்னடத் திரைப்படத்துறையில் நடிகராக உள்ளார். இவரது தாயார் கன்னடத்தில் பிரபலமான பின்னணி மற்றும் பக்தி பாடகியாவார். ஒரு குழந்தையாக இருந்தபோது, இவர் தனது தாயுடன் அரங்கங்களுக்கு செல்வதை வழக்கமாகக் கொண்டிருந்தார். பின்னர் மெதுவாக குழந்தைப் பாடகியானார். இவரது தந்தை இந்திய ரிசர்வ் வங்கியில் பணிபுரிந்தார்.
இவர், தனது ஏழு வயதில் பாட ஆரம்பித்தார். தனது படிப்புக்காக சிலகாலம் பாடுவதை நிறுத்தினார். ஐந்து முதல் ஆறு ஆண்டுகளுக்குப் பிறகு, கர்நாடக இசையைக் கற்றுக்கொள்வதன் மூலம் படிப்படியாக தனது கவனத்தை பாடுவதை நோக்கி திருப்பினார். இருப்பினும், இவர் திரைப்படங்களில் பாடுவதற்கு முன்பு குரல் நடிகராக மாறினார். "நான் குழந்தைகளுக்காக அல்லாமல், கதாநாயகிகளுக்காக பாடுவதற்கு பயிற்சி எடுக்க விரும்பினேன்" என்று இவர் கூறுகிறார்.
இசை வாழ்க்கை
இவர், 1993 இல் தென்னிந்திய படங்களில் பாடகியாக தனது வாழ்க்கையைத் தொடங்கினார், மேலும் ஒன்பது ஆண்டுகளுக்குப் பிறகு பாலிவுட்டில் பாட வாய்ப்பு கிடைத்தது. இசையமைப்பாளர் சந்தீப் சவுதா இந்தியில் நன்றாகப் பாடக்கூடிய ஒரு பாடகரைத் தேடியபோது இவருக்கு அந்த வாய்ப்பு ஏற்பட்டது. "நின்னே பெல்லாடுதா" என்ற தனது தெலுங்குத் திரைப்படத்தில் "கிரேக்கவீருடு" என்ற பாடலுக்கு இவரைத் தேர்ந்தெடுத்தார். பாடல் ஒரு வெற்றியை அளித்தது. பின்னர், தமிழ் மற்றும் இந்தி பதிப்புகளிலும் இவர் இதே பாடலைப் பதிவு செய்தார்.
இவர், 2000 ஆம் ஆண்டில் பாலிவுடில் தனது வாழ்க்கையைத் தொடங்கினார். பியார் டியூன் கியா கியா படத்தில் இடம் பெற்ற "சோல் ஆஃப் ஜங்கிள்" பாடலைத் தொடர்ந்து வரும் பின்னணி பாடலாக இருந்தது. கம்பெனி என்ற இந்திப் படத்தில் ஒவர் முழுப் பாடலையும் பாடியிருந்தார். இந்த நேரத்தில் அவர் டம், பண்டி அவுர் பாப்லி போன்ற பிற இந்தி படங்களுக்கும் பாடினார். 2012ஆம் ஆண்டில், இயக்குநர் சச்சின் குந்தால்கர் படமான "ஆயியா" என்ற படத்தில் இடம்பெற்ற 'டிரீமும் வேக்கப்பும்' என்ற  குத்தாட்டப் பாடல் இவருக்கு ஒரு பெரிய வெற்றியை அளித்தது. மேலும் இந்த பாடல் ராணி முகர்ஜி மற்றும் பிரித்விராஜ் சுகுமாரன் ஆகியோரின் நடன அசைவுக்காகவும் பாராட்டப்பட்டது.
இளையராஜா, ஏ.ஆர்.ரகுமான் போன்ற இசையமைப்பாளர்களுடன் பணிபுரிந்த இவர், 2006 ஆம் ஆண்டு நிலவரப்படி தமிழ், தெலுங்கு மற்றும் கன்னட மொழிகளில் 200 க்கும் மேற்பட்ட பாடல்களைப் பதிவு செய்துள்ளார்.
பைஸ் அகமது பைஸ்
thumb|பைஸ் அகமது பைஸ் பைஸ்அகமது பைஸ்(Faiz Ahmad Faiz), (13 பிப்ரவரி 1911 - 20 நவம்பர் 1984) என்பவர் பாகிஸ்தானின்  மார்க்சிய சிந்தனையாளர், கவிஞர் மற்றும் எழுத்தாளர் ஆவார். இவர் உருது மொழியின் மிகவும் பிரபலமான எழுத்தாளர்களில் ஒருவராக  அறியப்படுகிறார்.
இவர் இலக்கிய நோபல் பரிசுக்கு பரிந்துரைக்கப்பட்டார் மற்றும் லெனின் அமைதி பரிசை வென்றார். மேலும் பல விருதுகளை வென்றுள்ளார்.
நான்கு ஆண்டுகள் இவர் சிறையில் இருந்தார். விடுதலை ஆன பிறகு இவர் முற்போக்கு எழுத்தாளர்கள் இயக்கத்தின் உறுப்பினர் ஆனார். அங்குள்ள உறுப்பினர்களில் குறிப்பிடத்தக்க உறுப்பினராகக் கருதப்பட்டார்.
இவர் 1962 ஆம் ஆண்டில் சோவியத் யூனியனால் லெனின் அமைதி பரிசைப் பெற்றார். இவரது எழுத்துக்களில் பாகிஸ்தானின் இலக்கியம் மற்றும் கலைகளின் தாக்கம் அதிக இருந்தது. 1990 ஆம் ஆண்டில் பாகிஸ்தான் அரசு நாட்டின் மிக உயர்ந்த விருதான நிஷான்-இ-இம்தியாஸை இவருக்கு வழங்கப்பட்டன.
ஆரம்ப கால வாழ்க்கை
பைஸ்அஹ்மத் பைஸ் 1911 பிப்ரவரி 13 அன்று பிரிட்டிஷ் இந்தியாவின் பஞ்சாபின் மாவட்டமான நரோவல், காலா காதரில் பிறந்தார். (தற்போது இந்தப் பகுதி பைஸ் நகர் என அழைக்கப்படுகிறது.) இவர் ஒரு ஜாட் குடும்பத்தில் பிறந்தார்  இவர் இலக்கிய வட்டாரங்களில் நன்கு அறியப்பட்ட ஒரு கல்வி கற்ற சான்றோர்கள் நிறைந்த குடும்பத்தைச் சேர்ந்தவர் ஆவார். இவரின் வீட்டில் பெரும்பாலும் இவரின் மாகாணத்தில் கல்வி பற்றிய விழிப்புணர்வினை மேற்கொள்வதற்காக அந்தப் பகுதியில் உள்ள சான்றோர்கள் கூடி விவாதிப்பது வழக்கமாக இருந்துள்ளது அவரது தந்தை சுல்தான் முஹம்மது கான் பாரிஸ்டர்  பட்டம் பெற்றவர் ஆவார். இவரின் தந்தை பிரிட்டிஷ் அரசாங்கத்தில் பணியாற்றியுள்ளார். இம்பீரியல் ஆப்கானிஸ்தானின் அமீர் அப்துர் ரஹ்மானின் வாழ்க்கை வரலாற்றை எழுதி வெளியிட்டுள்ளார்.
கல்வி
அவரது குடும்பம் பக்தியுள்ள முஸ்லிம்களாக இருந்தன. ஆனாலும் இவர் இஸ்லாத்தின் மதச்சார்பற்ற பாரம்பரியத்தில் வளர்க்கப்பட்டார். இவர் அரபு, பாரசீக, உருது மொழி மற்றும் குர்ஆனைக் கற்றுக்கொண்டார். மேலும் இவர் ஒரு பாகிஸ்தான் தேசியவாதியாகவும் இருந்தார், இவர் "உங்கள் இதயங்களை தூய்மைப்படுத்துங்கள் அப்போது தான் நீங்கள் நாட்டை காப்பாற்ற முடியும். என்று அடிக்கடி கூறியுள்ளார். இவரின் மகன் சிறந்த முஸ்லீம் கல்வியாளரான சர் சையத் அகமது கானினைப் பின்பற்ற வேண்டும் என நினைத்ததனால் இவரினை பள்ளியில் இருந்து விலகி ஸ்காட்ச் மிஷன் பள்ளியில் சேர்த்தனர்.
குறிப்புகள்
பகுப்பு:லெனின் அமைதிப் பரிசு பெற்றவர்கள் பகுப்பு:பாக்கித்தானியப் பொதுவுடமைவாதிகள் பகுப்பு:1984 இறப்புகள் பகுப்பு:1911 பிறப்புகள்
வங்காளத்தின் நாட்டுப்புறக் கதைகள்
வங்காளத்தின் நாட்டுப்புறக் கதைகள் என்பது பாதிரியார் லால் பிஹாரி டே என்பரால் எழுதப்பட்ட வங்காளத்தின் நாட்டுப்புறக் கதைகள் மற்றும் விசித்திரக் கதைகளின் தொகுப்பாகும். இந்த புத்தகம் 1883 ம் ஆண்டில் வெளியிடப்பட்டது. வார்விக் கோபிலின் விளக்கப்படங்கள் 1912 ம் ஆண்டு பதிப்பில் சேர்க்கப்பட்டன. இந்தக் கதைகள் அனைத்தும் பல நூற்றாண்டுகளாக தலைமுறையிலிருந்து தலைமுறைக்கு வாய்மொழியாக சொல்லப்பட்டவைகள் ஆகும்..
கதைகள்
இந்த பட்டியல் 1912ம் ஆண்டு பதிப்பின் உள்ளடக்கங்கள் (பக்கம் xi) இல் குறிப்பிடப்பட்டுள்ள கதைகளை பட்டியலிடப்பட்டுள்ளது. புத்தகத்தில் இவை ஆங்கில பெரிய எழுத்துக்களில் எழுதபட்டுள்ளது.
காவேரிப்பாக்கம்
காவேரிப்பாக்கம் (ஆங்கிலம்:Kaveripakkam), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டம் நெமிலி வட்டத்தில் இருக்கும் ஒரு பேரூராட்சி ஆகும். காவேரிப்பாக்கம் ஊராட்சி ஒன்றியத்தின் வட்டார வளர்ச்சி அலுவலகம் காவேரிப்பாக்கத்தில் உள்ளது.
அமைவிடம்
காவேரிப்பாக்கம், வேலூரிலிருந்து 40 கி.மீ. தொலைவில் உள்ளது. இதனருகே அமைந்த தொடருந்து நிலையங்கள், 15 கி.மீ. தொலைவில் உள்ள சோளிங்கர் மற்றும் 17 கி.மீ. தொலைவில் உள்ள 'வாலாஜாபேட்டை சாலை' ஆகும். இதன் கிழக்கில் காஞ்சிபுரம் 35 கி.மீ.; மேற்கில் வாலாசாபேட்டை 15 கி.மீ.; வடக்கில் அரக்கோணம் 40 கி.மீ. மற்றும் தெற்கில் செய்யாறு 50 கி.மீ. தொலைவில் உள்ளன.
பேரூராட்சியின் அமைப்பு
5.18 ச.கி.மீ. பரப்பும், 15 பேரூராட்சி மன்ற உறுப்பினர்களையும், 84 தெருக்களையும் கொண்ட இப்பேரூராட்சி, சோளிங்கர் (சட்டமன்றத் தொகுதி) மற்றும் அரக்கோணம் மக்களவைத் தொகுதி ஆகியவற்றிற்கு உட்பட்டதாகும்.
ஆதாரங்கள்
பகுப்பு:இராணிப்பேட்டை மாவட்டம் இராணிப்பேட்டை மாவட்டத்திலுள்ள ஊர்களும் நகரங்களும்
பள்ளக்குழி மாரியம்மன் கோயில்
பள்ளக்குழி மாரியம்மன் கோயில் தமிழ்நாட்டில் நாமக்கல் மாவட்டம், பள்ளக்குழி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாம்பாறு (தென் தமிழ்நாடு)
பாம்பாறு அல்லது சர்ப்ப நதி எனப்படும் இந்த ஆறு, தமிழ்நாட்டிலுள்ள சிவகங்கை, புதுக்கோட்டை, இராமநாதபுரம் மாவட்டங்களில் பாய்கிறது. புதுக்கோட்டை மாவட்டத்தில் உள்ள பெருங்கனூருக்கு அருகே உருவாகிறது. சுமார் 50 கிமீ (31 மைல்) ஓடி திருப்புனவாசல் என்ற புண்ணிய தலத்திற்கு அருகே சென்று வங்காள விரிகுடாவில் கலக்கிறது. . 1725~1799 இடையே தஞ்சாவூர் மராத்திய ராச்சியத்திற்கும், இராமநாதபுரம் சமஸ்தானத்திற்கும் இடையே எல்லையாக அமைந்தது. தற்சமயம் புதுக்கோட்டை மாவட்டம் மற்றும் சிவகங்கை/ராமநாதபுரம் மாவட்டங்களுக்கிடையே எல்லையாக உள்ளது.
குறிப்புகள்
பகுப்பு:தமிழக ஆறுகள் பகுப்பு:புதுக்கோட்டை மாவட்ட ஆறுகள் பகுப்பு:சிவகங்கை மாவட்ட ஆறுகள் பகுப்பு:இராமநாதபுரம் மாவட்ட ஆறுகள்
சியா மோடி
இந்தியாவின் ஏஇசட்பி & பார்ட்னர்ஸ் என்ற முன்னணி சட்ட நிறுவனங்களில் ஒன்றின் பங்குதாரர் ஆவார். இவர் இந்தியாவின் முன்னணி நிறுவன வழக்கறிஞர்களில் ஒருவரான இவரது செய்த பங்களிப்பிற்காக இந்தியாவிலும் சர்வதேச அளவிலும் சட்ட உலகில் அங்கீகரிக்கப்பட்டார். இவர் ஜெனரல் எலக்ட்ரிக், டாட்டா குழுமம், ரிலையன்ஸ் இன்டஸ்ட்ரீஸ், ஆதித்ய பிர்லா குழுமம், வேதாந்தா ரிசோர்செசு ஆகிய நிறுவனங்களுக்காக பணிபுரிந்தார். கோல்பர்க் கிராவிட்ஸ் ராபர்ட், பெயின் காப்பிடல், வார்பர்க்பின்க்ஸ் உள்ளிட்ட பெரிய நிறுவனக்களுக்கும் இவர் சட்ட அறிவுரையை வழங்குகிறார். 2018, 2019ஆம் ஆண்டுகளில் பார்ச்சூன் இந்தியாவின் மிக சக்திவாய்ந்த பெண் தொழில்முனைவோரில் இவர் #1 இடத்தைப் பிடித்துள்ளார்.
சுயசரிதை
இவரது ஆரம்பக் கல்வி மும்பையின் எல்பின்ஸ்டோன் கல்லூரியில் இருந்தது. இவர் கேம்பிரிச்சு செல்வின் கல்லூரியில் சட்டம் பயின்றார். அதைத் தொடர்ந்து 1979இல் ஆர்வர்டு சட்டப் பள்ளியில் முதுகலைப் பட்டம் பெற்றார். இவர் நியூயார்க்கு மாநில வழக்கறிஞர் தேர்வில் தேர்ச்சி பெற்றார். மேலும் நியூயார்க் மாநிலத்தில் வழக்கறிஞராக தகுதி பெற்றார். இந்தியா திரும்புவதற்கு முன் நியூயார்க்கு நகரில் பேக்கர் &மெக்கன்சி என்ற நிறுவனத்துடன் ஐந்து ஆண்டுகள் பணியாற்றினார். இவரது கணவர், தொழில் அதிபர் ஜெய்தேவ் மோடி] டெல்டா கார்ப் நிறுவனத்தின் தலைவராவார். மகாராட்டிராவின் மும்பையில் வசிக்கும் இவர்களுக்கு அஞ்சலி, ஆர்த்தி, அதிதி என மூன்று மகள்கள் உள்ளனர்.
1984இல் மும்பையில் தனது சொந்தப் பயிற்சியைத் தொடங்கினார். இவர் ஏஇசட்பி & பார்ட்னர்ஸ் என்ற சட்ட நிறுவனத்தை உருவாக்க மற்ற நிறுவனங்களுடன் இரண்டு முறை இணைந்தார். இது, இந்தியாவின் மிகப்பெரிய சட்ட நிறுவனங்களில் ஒன்றாகும். அங்கு இவர் நிர்வாகப் பங்காளியாக உள்ளார். போர்ப்ஸ் பத்திரிகை "வணிகத்தில் சக்தி வாய்ந்த பெண்கள்" பட்டியலில் இடம் பெற்றார். பார்ச்சூன் இந்தியா வெளியிட்ட முதல் 50 சக்திவாய்ந்த பெண்கள் பட்டியலிலும் இவர் இடம்பெற்றுள்ளார். இவர் பகாய் சமயத்தைச் சேர்ந்தவராவார்.
உறுப்பினர் மற்றும் இணைப்புகள்
சியா மோடி துணைத் தலைவராகவும், ஹாங்காங் &amp; ஷாங்காய் வங்கி கழகத்தின் இயக்குநராகவும் பணியாற்றுகிறார். இவர் சர்வதேச வணிக நடுவர் மன்றத்தின் (ஐசிசிஏ) நிர்வாகக் குழுவில் உறுப்பினராகவும் உள்ளார். இவர் சீன சர்வதேச பொருளாதார மற்றும் வர்த்தக நடுவர் ஆணையத்தின் நடுவர் குழுவில் நியமிக்கப்பட்ட வெளிநாட்டு நடுவரும் சிஐஐ தேசிய அமைப்பின் உறுப்பினரும் ஆவார். சட்டத்தின் செயல்பாட்டில் காணப்பட்ட பல குறைபாடுகளைக் கருத்தில் கொண்டு சட்டத்தின் விதிகளை மறுஆய்வு செய்ய 'நடுவர் மற்றும் சமரசச் சட்டம், 1996' திருத்தம் குறித்து இந்திய சட்ட ஆணையத்தால் அமைக்கப்பட்ட நிபுணர் குழுவின் குழுவிலும் இவர் இருந்தார். (2014)
சிறு வணிகங்கள் மற்றும் குறைந்த வருமானம் கொண்ட குடும்பங்களுக்கான விரிவான நிதி சேவைகள் குறித்த இந்திய ரிசர்வ் வங்கியின் குழுவின் உறுப்பினராகவும் இருந்தார்.கார்ப்பரேட் விவகாரங்கள் அமைச்சகமும் (2012), உலக வங்கி நிர்வாக தீர்ப்பாயமும், வாஷிங்டன் டிசி (2008-2013) நகரமும் அமைத்த கார்ப்பரேட் ஆளுகைக்கான கோத்ரெஜ் குழு போன்ற அமைப்புகளிலும் உறுப்பினராக இருந்துள்ளார். இலண்டன் நீதிமன்றத்தின் சர்வதேச நடுவர் மன்றத்தின் துணைத் தலைவராகவும் உறுப்பினராகவும் (2010 -2013), ஹெச்எஸ்பிசி ஆசிய-பசிபிக் வாரியத்தின் துணைத் தலைவராகவும், அதன் நிர்வாகமற்ற இயக்குநராகவும் பணியாற்றினார்.
அறக்கட்டளைப் பணிகள்
சியா மோடியின் தொண்டு கிட்டத்தட்ட பகாய் நிதிக்கு செல்கிறது. இருப்பினும், இவர் ஜெய் வக்கீல் என்ற அறக்கட்டளைக்கும் தனது நிதியில் பங்களித்துள்ளார்.
மேற்கோள்கள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:வாழும் நபர்கள் பகுப்பு:1956 பிறப்புகள்
நீங்க நல்லா இருக்கணும்
நீங்க நல்லா இருக்கணும் 1992ஆம் ஆண்டில் விசு இயக்கத்தில் வெளியான ஒரு இந்தியத் தமிழ்த் திரைப்படமாகும். நிழல்கள் ரவி, பானுப்ரியா, ஆகியோர் முக்கிய கதாபாத்திரங்களிலும், மனோரமா, சந்திரசேகர் ஆகியோர் துணைக் கதாப்பாத்திரத்திரங்களிலும் நடித்திருந்தனர். எம். எஸ். விசுவநாதன் இசையமைத்திருந்தார்.
இதர தகவல்கள்
மதுவினால் உண்டாகும் தீமைகளை சமுதாயத்திற்கு எடுத்துரைப்பதாக இத்திரைப்படம் அமைந்தது. இத்திரைப்படம் சிறந்த சமூக கருத்துடைய திரைப்படத்திற்கான தேசிய விருதினை வென்றது. அப்போதைய தமிழக முதல்வர் ஜெயலலிதா இப்படத்தில் தோன்றினார். இத்திரைப்படம் தமிழ்நாடு அரசு நிதியுதவி அளித்த முதல் திரைப்படமாகும்.
மேற்கோள்கள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:விசு இயக்கிய தமிழ்த் திரைப்படங்கள் பகுப்பு:நிழல்கள் ரவி நடித்த திரைப்படங்கள்
தாணுலிங்கேசுவரர் கோயில்
தாணுலிங்கேசுவரர் கோயில் இந்தியாவின் தமிழ்நாட்டில் கன்னியாகுமரி மாவட்டம், நாகர்கோயிலுக்கு தெற்கே 7 கி.மீ. தொலைவில் அமைந்துள்ள தெங்கம்புதூர் என்ற ஊரில் உள்ளது. இவ்வூரில் சொக்கநாதர் கோயிலும் காசிவிஸ்வநாதர் கோயிலும் அமைந்துள்ளன. இவ்வூர் பெருமாள் கோயில் சிறப்புற்று விளங்குகிறது. மதுசூதனப் பெருமாள் ஆலயம் மிகவும் பிரபலமானது. கருடனுக்கு மிக முக்கியத்துவம் அளிக்கப்படும் தலமாகும். சித்திரை மாதம் 10ஆம் நாள் சூரிய ஒளி மூலவரின் பாதங்களில் படுகிறது. பங்குனி மாதத்தில் தேரோட்டம் நடைபெறுகிறது.
அகமது ரஷீத்
thumb அகமது ரஷீத் (Ahmed Rashid உருது : Pakistan ; பாகிஸ்தானில் 1948 இல் பிறந்தார்) என்பவர் ஆப்கானிஸ்தான், பாகிஸ்தான் மற்றும் மத்திய ஆசியா பற்றி பல புத்தகங்களை எழுதிய ஒரு பத்திரிகையாளர் மற்றும் அதிகம் விற்பனையாகும் வெளியுறவுக் கொள்கை ஆசிரியர் ஆவார்.
வாழ்க்கை மற்றும் தொழில்
அங்கு பட்டம் பெற்ற பிறகு, மேற்கு பாகிஸ்தானின் பலுசிஸ்தான் மலைகளில் ரஷீத் பத்து ஆண்டுகள் வாழ்ந்து வந்தார். அந்த சமயத்தில் ஆயுப் கான் மற்றும் யஹ்யா கான் ஆகியோரின் சர்வாதிகாரப் போக்கிற்கு எதிராக ஒரு எழுச்சியை ஏற்பாடு செய்ய முயன்றார். மேலும் இவர் தனது வாழ்நாளின் கொரில்லா முறை சண்டைகளை நிறைவு செய்துவிட்டு தான் வாழும் பகுதியினைப் பற்றி எழுதுவதில் கவனம் செலுத்தத் துவங்கினார்.
அவர் 20 ஆண்டுகளுக்கும் மேலாக டெய்லி டெலிகிராப்பின் பாகிஸ்தான், ஆப்கானிஸ்தான் மற்றும் மத்திய ஆசியா நாடுகளின் நிருபராகவும், கிழக்கு பொருளாதார மறுஆய்வுக்கான நிருபராகவும் இருந்துள்ளார். வோல் ஸ்ட்ரீட் ஜர்னல், தி நேஷன், டெய்லி டைம்ஸ் (பாகிஸ்தான்) மற்றும் சில கல்வி இதழ்களிலும் இவர் எழுதி வந்துள்ளார். சர்வதேச தொலைக்காட்சி வரிசைகள், பாக்கிஸ்தான் தொலைக்காட்சிகள் மற்றும் சி.என்.என், பிபிசி வேர்ல்ட் போன்ற வானொலி நெட்வொர்க்குகளில் அவர் தோன்றியுள்ளார்
அவர் ஈராக் போர் மற்றும் தலிபான் பிரச்சினையை புறக்கணித்ததாகக் கூறப்படுவது தொடர்பான புஷ் நிர்வாகம் போன்ற நிகழ்வுகளின் மூலம் இவர் பரவலாக அறியப்பட்டார். 2000 ஆம் ஆண்டில் தலிபான்: மத்திய ஆசியாவில் மிலிட்டன்ட் இஸ்லாம், எண்ணெய் மற்றும் அடிப்படைவாதம் எனும் நூலினை வெளியிட்டார். ''நியூயார்க் டைம்சின் அதிகம் விற்பனையான நூல்களில் ஐந்தாவது இடத்தினைப் பிடித்தது. மேலும் இந்த நூல் 22 மொழிகளில் மொழி பெயர்க்கப்பட்டுள்ளது.'' மேலும் செப்டம்பர் 11, 2001 தாக்குதல்களுக்குப் பின்னர் அந்த நூல் 1.5 மில்லியன் பிரதிகள் விற்றுள்ளன. முன்னாள் ஜனாதிபதி ஜார்ஜ் டபுள்யூ புஷ் அவரின் நினைவுகளை பற்றி எழுதும் போது தனது படைப்புகளைத்  திருடினார் என்று ரஷீத் குற்றம் சாட்டினார். இவரின் வர்ணனைகள் தி வாஷிங்டன் போஸ்டின் போஸ்ட் குளோபல் பிரிவில் இடம்பெறுகிறது. ரஷீத் பல பரவலாக அறியப்படும் தேசிய மற்றும் சர்வதேச வெளியீடுகளில் கட்டுரையாளராகவும் மற்றும் என் பி ஆர் என அறியப்படும் தேசிய பொது வானொலியில் அவ்வப்போது விருந்தினராகவும் கலந்துகொள்வார். அகமது ரஷீத்திற்கு இரண்டு குழந்தைகள் உள்ளனர். இவர் திருமணம் செய்து கொண்டு பாகிஸ்தானின் பஞ்சாபின் லாகூரில் வசித்து வருகிறார்.
குறிப்புகள்
பகுப்பு:வாழும் நபர்கள் பகுப்பு:1948 பிறப்புகள்
இந்தோ (ஆப்பிள்)
இந்தோ ஆப்பிள் என்பது ஆப்பிளின் ஒரு வகையாகும். இது 1930 முதல் அறியப்படுகிறது. இந்தோ ஆப்பிள் பழம் மிகவும் இனிமையானது.
வெளி இணைப்புகள்
பகுப்பு:ஆப்பிள்கள்
பாடலனார்
பாடலனார் என்பவர் இலக்கண உரையாசிரியர் அல்லது இலக்கண ஆசிரியர். இவரது உரைப்பகுதி யாப்பருங்கலம் நூலின் விருத்தியில் இது காட்டப்பட்டுள்ளது. இது 32 வகையான உத்திகளைக் காட்டுக்கிறது.
பா வடிவில் உள்ளபடி
நுதலிப் புகுதல் ஓத்துமுறை வைத்தல் தொகுத்துக் காட்டல் வகுத்துக் காட்டல் முடிவிடம் கூறல் முடித்துக் காட்டல் தானெடுத்து மொழிதல் பிறன்கோட் கூறல் சொற்பொருள் விரித்தல் இரட்டுற மொழிதல் ஏதுவின் முடித்தல் எடுத்த மொழியின் எய்த வைத்தல் இன்னது அல்லது இது என மொழிதல் தன்னினம் முடித்தல் எஞ்சிய சொல்லின் எய்தக் கூறல் மாட்டெறிந்து ஒழுகல் பிறநூல் முடிந்தது தானுடம் படுதல் தன்குறி வழக்கம் மிகவெடுத் துரைத்தல் இறந்தது விலக்கல் எதிரது போற்றல் முன்மேற் கோடல் பின்னது நிறுத்தல் எடுத்துக் காட்டல் முடிந்தது முடித்தல் சொல்லின் முடிவின் அப்பொருள் முடித்தல் தொடர்ச்சொற் புணர்த்தல் யாப்புறுத் தமைத்தல் உரைத்தும் என்றல் விகற்பத்து முடித்தல் தொகுத்துடன் முடித்தல் ஒருதலை துணிதல் உய்த்துணர வைத்தல்
மேற்கோள்
பகுப்பு:புலவர்கள்
லெஸ்லி ஆரோன்
லெஸ்லி ஆரோன் (Leslie Aaron) இந்தியத் துடுப்பாட்ட வீரர் ஆவார். வலதுகை மட்டையாளரான இவர் வலதுகை மித பந்துவீச்சாளருமான இவர் கேரள அணிக்காக விளையாடினார். இவர் கேரள மாநிலம், கண்ணூரில் பிறந்தார்.
ஆரோன் ஒரு முதல் தரத் துடுப்பாட்டத்தில் விளையாடியுள்ளார். 1958 - 1959 ஆம் ஆண்டுகளில் நடைபெற்ற ரஞ்சிக் கோப்பைத் தொடரில், சென்னை அணிக்கு எதிரான போட்டியில் விளையாடினார். இதன் முதல் ஆட்டப்பகுதியில் 4 ஓட்டங்களும், இரண்டாவது ஆட்டப் பகுதியில் ஓட்டங்கள் எதுவும் எடுக்காமலும் ஆட்டமிழந்தார். பந்துவீச்சில் 33 ஓவர்கள் வீசி வமன் குமார் உள்ளிட்ட 5 இலக்குகளைக் கைப்பற்றினார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:துடுப்பாட்டக்காரர்கள் குறுங்கட்டுரைகள் பகுப்பு:வாழும் நபர்கள் பகுப்பு:கண்ணூர் மாவட்ட நபர்கள்
தங்குதன் முச்சல்பைடு
தங்குதன் முச்சல்பைடு (Tungsten trisulfide) என்பது தங்குதன் மற்றும் கந்தகம் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும். இது WS3 என்ற மூலக்கூற்று வாய்ப்பாட்டால் விவரிக்கப்படுகிறது. சாக்லேட்டு-பழுப்பு நிறத்தில் தூளாகக் காணப்படுகிறது. The compound looks like chocolate-brown powder.
தயாரிப்பு
1. தங்குதனேட்டுகளின் சூடான அமிலமயமாக்கப்பட்ட கரைசலில் ஐதரசன் சல்பைடு குமிழிகளை செலுத்தி இதை தயாரிக்கலாம்.
2. தங்குதன் இருசல்பைடுடன் தனிமநிலை கந்தகத்தைச் சேர்த்து சூடுபடுத்தி வினைபுரியச் செய்தும் இதை தயாரிக்கலாம்.:
3.தயோதங்குதேட்டு சேர்மங்களின் கரைசல்களை அமிலமயமாக்கம் செய்தும் இதை வீழ்படிவாக்கலாம்
இயற்பியல் பண்புகள்
குளிர்ந்த நீரில் சிறிது கரைகிறது. சூடான நீரில் கூழ்மக் கரைசலை உருவாக்குகிறது.
கார உலோக கார்பனேட்டுகள் மற்றும் கார உலோக ஐதராக்சைடுகளில் கரைகிறது.
வேதிப் பண்புகள்
தங்குதன் முச்சல்பைடை சூடுபடுத்துவதால் சிதைவடைந்து தங்குதன் இருசல்பைடும் தனிமநிலை கந்தகமும் உருவாகின்றன:
ஜார்ஜ் எட்வர்டு தாப்சன்
ஜார்ஜ் எட்வர்டு தாப்சன் (George Edward Dobson) அரச கழக உறுப்பினர், எப் எல் எஸ்,, விலங்கியல் கழக உறுப்பினர் (செப்டம்பர் 4, 1848 எட்ஜொர்த்சுடவுண், கவுண்டி லாங்போர்டு, அயர்லாந்து - 26 நவம்பர் 1895) என்பார் அயர்லாந்தினைச் சார்ந்த விலங்கியல், புகைப்பட கலைஞர் மற்றும் இராணுவ மருத்துவர். இவர் வெளவால் குறித்துச் சிறப்பு ஆர்வம் காட்டினார். பல புதிய வெளவால் சிற்றினங்களை விவரித்தார். சில இனங்களுக்கு இவருடைய பெயரிடப்பட்டுள்ளன.
சுயசரிதை
தாப்சன், பார்க் தாப்சனின் மூத்த மகன் ஆவார். இவர் ராயல் பள்ளி என்னிஸ்கில்லனிலும் பின்னர் டப்ளினின் டிரினிட்டி கல்லூரியிலும் கல்வி பயின்றார். இவர் இளங்கலை பட்டத்தினை 1866லும், மருத்துவத்தில் முது நிலை மருந்து, இளநிலை அறுவை சிகிச்சை பட்டத்தினை 1867லும் பெற்றார். பின்னர் முதுகலைப் பட்டத்தினை 1875ல் பெற்றார்.
1867ஆம் ஆண்டு இந்தியாவில் பணியாற்றிய பின்னர் ராணுவ அறுவை சிகிச்சை நிபுணராக ஆனார் மற்றும் அறுவை சிகிச்சை மேஜர் பதவிக்கு உயர்ந்தார். 1868ஆம் ஆண்டில் அந்தமான் தீவுகளுக்குப் பயணம் செய்தார், வூட்-மேசனுடன் இந்திய அருங்காட்சியகத்திற்கான விலங்கியல் மாதிரிகளைச் சேகரித்தார். மே 1872இல் இவர் அந்தமானியப் பழங்குடிகளின் இனவியல் மற்றும் புகைப்பட ஆய்வுகளை மேற்கொண்டார்.
தங்குதன் முச்சல்பைடு
வேதிப் பண்புகள்
ஐதரசனுடன் சேர்க்கப்பட்டால் ஒடுக்க வினை நிகழ்கிறது.
ஜார்ஜ் எட்வர்டு தாப்சன்
சுயசரிதை
1878ஆம் ஆண்டில், இவர் நெட்லியில் உள்ள ராயல் விக்டோரியா அருங்காட்சியகத்தின் கண்காணிப்பாளராக ஆனார்.
சாதனைகள்
தாப்சன் சிறிய பாலூட்டிகள், குறிப்பாக வெளவால்கள் (கைராப்பிடிரா) மற்றும் இன்செக்டிவோரா ஆகியவற்றில் நிபுணராக இருந்தார். அரசக் கழகம் (தேர்ந்தெடுக்கப்பட்ட 1883), இலண்டனின் லின்னேயன் சமூகம், இலண்டன் விலங்கியல் சங்கம் ஆகியவற்றில் உறுப்பினராக இருந்தார். இவர் பிலடெல்பியாவின் இயற்கை அறிவியல் கழகம் மற்றும் வாஷிங்டனின் உயிரியல் சங்கத்தின் உறுப்பினராக இருந்தார்.
தங்குதன் முச்சல்பைடு
மேற்கோள்கள்
பகுப்பு:தங்குதன் சேர்மங்கள் பகுப்பு:சல்பைடுகள்
ஜார்ஜ் எட்வர்டு தாப்சன்
படைப்புகள்
இதைத் தவிரக் கூடுதலாக, பிரித்தானிக்கா கலைக்களஞ்சியம் ஒன்பதாவது பதிப்பிற்கும் தாப்சன் பங்களித்தார். இவர் காட்டேறி வெளவால்கள், வோல் மற்றும் மூஞ்சூறு பற்றிய எழுதியுள்ளார்.
வெளி இணைப்புகள்
பகுப்பு:1895 இறப்புகள் பகுப்பு:1848 பிறப்புகள் பகுப்பு:அயர்லாந்து விலங்கியலாளர்கள்
கறுப்பு ஆப்பிள்
கறுப்பு ஆப்பிள் (Black Apple) என்று அழைக்கப்படுவது உவா நியூ ஆப்பிள் குடும்பத்தைச் சேர்ந்த ஒரு அரிதான வகைப் பழமாகும். இது திபெத்தில் வளர்கிறது. பரவலான கருத்துக்கு முரணாக இவ்வகை ஆப்பிள் கருநீல வண்ணமே கொண்டுள்ளனவே தவிர்த்து கறுப்பு நிறம் கிடையாது.
பெயர்
கறுப்பு ஆப்பிள் என்று பரவலாக அழைக்கப்படும் இந்த பழத்தை கறுப்பு வைர ஆப்பிள் (மாண்டரின் : 黑钻石) என்றழைக்கின்றனர் சீன மக்கள். இது நிங்ச்சி என்கிற இடத்தில் வளர்க்கப்படுகிறது. உயரமான மலைப்பகுதிகளில் மட்டுமே வளரக்கூடிய செடி வகையாக இவை இருக்கின்றன. உவா நியூ ஆப்பிள் குடும்பத்தைச் சேர்ந்த பிற ஆப்பிள் வகைகள் சிவப்பு வண்ணத்தில் இருப்பன. இதனால் அவற்றை சீனாவின் இனிமைச் சிவப்பு என்று அழைக்கின்றனர்.
தோற்றம்
வெளிப்புறத் தோற்றம் கருநீல நிறத்தில் இருந்தாலும் உட்புறத்தில் பிற ஆப்பிள்களைப் போலவே வெண்மையான உட்பகுதியைக் கொண்டுள்ளது கறுப்பு வைர ஆப்பிள். இதன் அரிதான நிறத்திற்கு காரணம் வளரப்படும் தளத்தின் உயர்மட்டமாகவோ அதனால் அடிக்கடி படும் புற ஊதாக்கதிர்களின் தாக்கமாகவோ இருக்கலாம் என்று கருதப்படுகிறது.
விலை
மிகவும் அரிதான பழமென்பதால் சந்தையில் மிகுதியான விலையில் இவ்வகை ஆப்பிள்கள் விற்கப்படுகின்றன. ஒரு ஆப்பிள் 50 யுவான் (≈564 ரூபாய்) என்கிற விலையில் விற்கப்படுகிறது. இருப்பினும் உழவர்கள் இந்த ஆப்பிளை விரும்பிப் பயிரிடுவதில்லை. இதற்குக் காரணம் இந்தவகை ஆப்பிள் பழுக்க எட்டு ஆண்டுகள் வரை எடுத்துக் கொள்வதாக கூறப்படுகிறது.
மேற்கோள்கள்
பகுப்பு:ஆப்பிள் பகுப்பு:செடிகள் பகுப்பு:பயிர்கள்
விராசத் திருவிழா
விராசத் திருவிழா (Virasat) என்பது நாட்டின் இந்தியாவின் பண்பாடு பாரம்பரியத்தின் அனைத்து அம்சங்களையும் கொண்டாடும் திருவிழா ஆகும். இது இந்தியாவின் தேராதூனில் நடைபெறுகிறது. ஆப்ரோ-ஆசியாவின் மிகப்பெரிய நாட்டுப்புற வாழ்க்கை மற்றும் பாரம்பரிய விழாவாக இது அங்கீகரிக்கப்பட்டுள்ளது. ரீச் (கலை மற்றும் கலாச்சார பாரம்பரியத்திற்கான கிராமப்புற தொழில்முனைவோர்) அமைப்பு இந்த திருவிழாவினை ஏற்பாடு செய்கிறது. ஒரு வாரக் காலம் நடைபெறும் இந்த விழாவில் இந்திய நாட்டுப்புற மற்றும் பாரம்பரிய கலைகள், இலக்கியம், கைவினைப்பொருட்கள், நாடகம், சினிமா மற்றும் யோகா நிகழ்ச்சிகள் மற்றும் பட்டறைகள் ஆகியவை அடங்கும்.
விராசத் என்ற சொல்லுக்கு இந்தி மொழியில் "பரம்பரை" என்று பொருள்.
வரலாறு
முதல் விராசத் திருவிழா 1995-ல் உத்தராகண்டு மாநிலம் தேராதூனில் நடைபெற்றது. விராசத் 2008 திருவிழா நாடு தழுவிய நிகழ்வாக கொண்டாடப்பட்டது. இது 2 செப்டம்பர் 2008 அன்று தில்லி மற்றும் இந்தியாவின் பிற பகுதிகளில் சுமார் 300 இடங்களில் கச்சேரிகள் மற்றும் இசை நிகழ்வுகளுடன் திசம்பர் மாதம் வரை கொண்டாடப்பட்டது.
இவ்விழாவில் புகழ்பெற்ற கலைஞர்கள். பிர்ஜு மகராஜ், சிவகுமார் சர்மா, டி. என். சேஷகோபாலன், அலர்மேல் வள்ளி, விசுவ மோகன் பட், ஷோவனா நாராயண், இராஜன் மற்றும் சஜன் மிஸ்ரா, தீஜான் பாய் ஆகியோரும் தொடர் கச்சேரிகளில் பங்கேற்றுள்ளனர்.
மேற்கோள்கள்
<references group="" responsive="1">
வெளி இணைப்புகள்
பகுப்பு:சார்க்கண்டின் பண்பாடு
இழான் இழாக்கு உரூசோ
இழான் இழாக்கு உரூசோ (ஜான் ஜாக் ரூசோ, Jean-Jacques Rousseau, சூன் 28, 1712 – சூலை 2, 1778) ஒரு முக்கியமான பிரான்சிய மெய்யியலாளரும் அறிவொளிக் கோட்பாட்டாளரும் ஆவார். இவரது அரசியல் தத்துவம் பிரான்சியப் புரட்சியிலும், தாராண்மைவாதம், பழமைவாதம், சமூகவுடமைக் கோட்பாடுகளிலும் செல்வாக்குச் செலுத்தியது. குற்ற ஏற்புரைகள் (Confessions), தனித்த பயணியின் கனவுகள் (Reveries of a Solitary Walker) போன்ற அவரது எழுத்துக்கள் மூலம் தற்காலத் தன்வரலாற்று இலக்கிய வடிவத்தை அறிமுகப்படுத்தியதுடன், சிந்தனையில் அகநிலைநோக்கை (subjectivity) ஊக்குவித்தார். இதன் தாக்கத்தை எகல், பிராய்டு போன்ற பரந்துபட்ட சிந்தனையாளர்களின் ஆக்கங்களில் காணமுடியும். இவரது ஜூலி அல்லது புதிய ஏலவீஸ் (Julie, ou la nouvelle Héloïse) என்னும் புதினம் 18 ஆம் நூற்றாண்டின் அதிகம் விற்பனையான புனைகதை இலக்கியங்களுள் ஒன்றாக இருந்ததுடன், புனைவியலின் (romanticism) வளர்ச்சிக்கும் முக்கிய பங்காற்றியது. ஒரு கோட்பாட்டாளனாகவும், இசையமைப்பாளனாகவும், இசைத்துறைக்கும் இவர் பெரும் பங்கு ஆற்றியுள்ளார். 1778 இல் காலமானார். இவரது உடல் 1794 ஆம் ஆண்டில் பாரிசில் உள்ள பந்தியனில் அடக்கம் செய்யப்பட்டது.
வரலாறு
உரூசோ, இன்றைய சுவிட்சர்லாந்திலுள்ள செனீவாவில் பிறந்தார். தனது வாழ்நாள் முழுவது அவர் தன்னை ஒரு செனீவாவின் குடிமகனாகவே விபரித்துக்கொண்டார். இவர் பிறந்து ஒன்பதாவது நாளிலேயே இவரது தாயார் மகப்பேறு கோளாறினால் இறந்துவிட்டார். கைக்கடிகார உற்பத்தியாளரான இவரது தந்தையும், தொழிலில் இழப்பு ஏற்பட்டதைத் தொடர்ந்து சிறைவாசத்துக்குப் பயந்து, 1722 இல், உரூசோவைக் கைவிட்டுச் சென்றுவிட்டார். உரூசோவின் இளமைக்காலப் படிப்பு, புளூட்டாக்கின் வாழ்க்கைகள் மற்றும் கல்வீனியம் சார்ந்த நூல்கள் ஆகியவற்றை வாசிப்பது மட்டுமே. இவர் பொதுப் பூங்காக்களில் இருந்தே இந் நூல்களை வாசித்தார். தனது வளர்ச்சியின் மிகப் புனிதமான பகுதி எனப் பின்னர் இவர் இதனை விபரித்தார். மதகுருவின் தங்கை இவருக்கு அளித்த உடல்சார்ந்த தண்டனைகள் தனது பாலியல் நடத்தைகளுக்கு முக்கிய காரணமாக அமைந்ததாக உரூசோ தனது குற்ற ஏற்புரை என்னும் நூலில் விளக்கியுள்ளார். இவர் பல வினோதமான பாலியல் நடத்தைகளைக் கொண்டிருந்ததாகத் தெரிகிறது.
பிரெஞ்சுச் சீமாட்டியுடன் தொடர்பு
இவர் ஒரு சட்டத்துறைப் பதிவாளரிடமும், செதுக்கு வரைஞர் (engraver) ஒருவரிடமும் தொழில் பயிலுனராகப் பல ஆண்டுகள் பணியாற்றிய பின்னர், தனது 16 வயதில், 1728 ஆம் ஆண்டு மார்ச் 14 ஆம் தேதி செனீவாவை விட்டு வெளியேறினார். பிரெஞ்சுக் கத்தோலிக்கச் சீமாட்டியான பிரான்சுவா லூயி டி வாரென் (Françoise-Louise de Warens) என்பவரை இவர் சந்தித்தார். உரூசோவிலும் 13 வயது மூத்தவரான இவர் பின்னர் ரூசோவின் காதலி ஆனார். இச் சீமாட்டி, ரூசோவைக் கத்தோலிக்கப் பள்ளிக்கு அனுப்பி இவர் பிரபுக்களுக்கு உரிய கல்வி கற்பதற்கு வழி செய்தார். அங்கே அரிசிட்டாட்டிலைப் படித்தது மட்டுமன்றி, இலத்தீன், நாடகக் கலை போன்றவற்றிலும் இவருக்குப் பழக்கம் ஏற்பட்டது.
உரூசோவின் இசைக்குறியீடு
thumb|left|200px|1736 - 1737 வரை ரூசோ, சீமாட்டி டி வாரெனுடன் வாழ்ந்த வீடு. இப்போது ரூசோவின் பெயரிலான ஒரு அருங்காட்சியகமாக உள்ளது. எண்ணிடப்பட்ட இசைக் குறியீட்டுக்கான புதிய முறை ஒன்று குறித்து பிரெஞ்சு அறிவியல் அக்கடமியில் விளக்குவதற்காக 1742 ஆம் ஆண்டில் இவர் பாரிசுக்குச் சென்றார். இவருடைய முறை, ஒரே வரியில் அமைந்த எண்களையும், புள்ளிகள், கால்புள்ளிகளையும் கொண்டது. எண்கள் சுரங்களுக்கு இடையிலான இடைவெளிகளையும், புள்ளிகளும், கால்புள்ளிகளும் தாளப் பெறுமானங்களையும் குறித்தன. இம்முறை அச்சிடலுடன் இசைவாக இருப்பதற்காக உருவாக்கப்பட்டது. இது நடைமுறைச் சாத்தியமானது அல்ல என்று அக்கடமி இதனைப் புறந்தள்ளிவிட்டது. எனினும், உலகின் சில பகுதிகளில் இம்முறை இன்னும் பயன்பாட்டில் இருப்பதாகத் தெரிகிறது.
உரூசோவின் பிள்ளைகள்
thumb|200px|right| உரூசோ தூதரின் செயலாளராகப் பணிபுரிந்த காலத்தில், பிரான்சின் தூதரகமாக இருந்த கட்டிடம். 1743 தொடக்கம் 1744 வரை, வெனிசில் இருந்த பிரான்சு தூதருக்கு இவர் செயலாளராக இருந்தார். 11 மாதங்கள் வரை பணிபுரிந்த பின்னர் இவர் பணிநீக்கப்பட்டார். விசாரணைக்குப் பயந்து இவர் அங்கிருந்து பாரிசுக்குத் தப்பிச் சென்றார். அங்கே அவர் ஓரளவு படித்திருந்த தையல்காரி ஒருவருடன் நட்புக்கொண்டு அவருடன் வாழ்ந்தார். உரூசோவின் கூற்றுப்படி அவருக்கு இத் தையல்காரி மூலம் ஐந்து பிள்ளைகள் பிறந்தன. பிள்ளைகள் பிறந்தவுடனேயே அவை அனாதை இல்லங்களுக்கு அனுப்பப்பட்டன. அனாதை இல்லத்துப் பிள்ளைகளின் இறப்பு வீதம் அதிகமாக இருந்த அக் காலத்தில் இப் பிள்ளைகளில் பல இறந்திருக்கலாம் எனக் கருதப்படுகிறது. கல்வி, பிள்ளை வளர்ப்பு ஆகியவற்றில் அறியப்பட்ட கோட்பாட்டாளராக விளங்கிய உரூசோ, தனது பிள்ளைகளைக் கைவிட்டது குறித்து இவரது எதிரிகள் இவரைக் கடுமையாக விமர்சித்தனர். தான் ஒரு ஏழைத் தந்தை என்றும், அநாதை இல்லங்களில் பிள்ளைகள் நல்ல வாழ்க்கை வாழ்வார்கள் என்றும் உரூசோ கூறினார்.
ரூசோவின் நூல்கள்
ரூசோ எழுதிய தத்துவ நூல் சமுதாய ஒப்பந்தம் (The Social Contract) ஆகும். "மனிதன் சுதந்திரமாகப் பிறக்கின்றான். ஆனால், அடிமை சங்கிலியால்  பிணைக்கப்பட்டுள்ளான்" என்னும் வாக்கியத்துடன் தொடங்கும் இந்நூல் கி.பி.1762-இல் வெளியானது. அந்நூலில் அரசன் என்பவன் மக்களின் நலனுக்காகவும் மக்களோடு செய்துகொள்ளப்பட்ட ஒப்பந்தத்தின் பயனாகவும் உருவாக்கப்பட்டவனாவான். மக்களின் உரிமைகளைப் போற்றிப் பாதுகாக்கும் வரையில்தான் அவன் அரசன் என்றழைக்கப்படுவான். அவ்விதிகளை அவ் அரசன் மீறுவானேயானால் மக்களும் தம்மைக் கட்டுப்படுத்தும் ஒப்பந்த விதிகளை மீற முயற்சிப்பர் என அந்நூல் எடுத்துரைக்கிறது. அதன்பிறகு அவர் எழுதிய எமிலி (Emile) எனும் நூலில்தான் குழந்தைகளுக்கான கல்விப் பயிற்று முறைகள் குறித்து விளக்கப்பட்டுள்ளன.
ரூசோவின் கல்விச் சிந்தனைகள்
ரூசோ தமது கல்வி சார்ந்த தத்துவக் கருத்துக்களைச் சமூக ஒப்பந்தம், எமிலி ஆகிய நூல்களின் வழியாக முன்வைத்தார். ரூஸோவின் இயற்பண்புவாதத்தை அடிப்படையாகக் கொண்டு குறிப்பிடப்படும் கல்விக் கோட்பாடுகளின் சிறப்பியல்புகள் பின்வருமாறு:
குழந்தைகள் இயற்கையோடு இயைந்து வளர அனுமதிக்கப்பட வேண்டும், அவர்கள் இயற்கையின் போக்கில் இயற்கையின் நியதிகளின் படி வாழவும் வாய்ப்புகள் உருவாக்கப்பட வேண்டும் என்றார் ரூஸோ. இதுவே அவரின் தலையாய குறிக்கோளாக அமைந்திருந்தது. இவர் மனித வாழ்க்கைக்கு இன்றியமையாதது கல்வியே என்றார். அதேவேளை வாழ்க்கைக்குக் குழந்தைகளைத் தயாரிப்பது கல்வியின் பணியன்று; வாழ்க்கையே கல்வி ஆகுமென்று வலியுறுத்தினார்.
குழந்தைகளுக்குக் கல்வியை வழங்குவதைக் காட்டிலும் கல்வியைப் பெறுவதற்கான நிலைக்கு அவர்களை ஆயத்தப்படுத்துதல் அவசியம். வாழ்வியல் சூழலில் காணப்படும் பல்வேறு சிக்கல்களுக்கான தீர்வுகளைக் குழந்தைகள் தாமே தீர்க்க வழிகாட்டுதல் வேண்டும் என்றார். இதற்காகக் கல்வியில் சிக்கலைத் தீர்க்கும் முறை, விளையாட்டு முறை, தாமே கண்டறி முறை முதலான கற்பித்தல் முறைகளை ரூசோ முன்மொழிந்தார்.
கல்வி முறையில் நினைவாற்றல் திறனை விட செயல் வழிக் கற்றல் மூலம் கற்றலை நிலைப்படுத்திட வேண்டும். அதற்கு கற்றல் கற்பித்தல் நிகழ்வில் குழந்தை மைய கற்றல் (Child Centered Learning Approach) அணுகுமுறையை வலியுறுத்தினார். மேலும் கற்பித்தலின்போது கற்றல் உபகரணங்களின் பயன்பாட்டின் இன்றியமையாத தன்மையைக் குறிப்பிட்டார். கற்போரின் விருப்பு, வெறுப்புகள் மற்றும் திறன்கள் ஆகியவற்றிற்கேற்ப கல்வியின் கலைத்திட்டம் மற்றும் பாடத்திட்டம் ஆகியவை உருவாக்கப்பட வேண்டும் என்றார் ரூசோ.
குழந்தைப் பருவம் (பிறப்பு முதல் 2வயது வரை)
இப்பருவத்தில் புதிய அனுபவங்களைப் பெற பெற்றோர் பல்வேறு வாய்ப்புகள் வழங்க வேண்டும். தாய்,தந்தையரின் மிகையான கட்டுப்பாடுகள் பொருத்தமற்றது. இப்பருவத்தில் பின்பற்றலும் போலச் செய்தலும் மிகுதியாக வெளிப்படும் என்பதால் நன்னடத்தைப் பண்புகள் மேம்படுத்தப்பட வேண்டும். இப் பருவத்தில் இசை, நடனம் கற்பிக்கப்படுதலை ரூஸோ முன்வைத்தார்.
பிள்ளைப் பருவம் (02-12 வயது வரை)
இப்பருவத்தில் பார்த்தல்,கேட்டல்,பேசுதல் உள்ளிட்ட புலன்களின் நேரடி அனுபவத்தைப் பெறவாய்ப்புகள் கொடுக்கப்படுதல் நல்லது. இதற்கு விளையாட்டு முறையும் (Play Way Method) செயல் வழிக்கற்றல் (Learning by Doing) போன்றவை இன்றியமையாதது என்று வலியுறுத்தினார்.
முன் இளமைப் பருவம் (12-15 வயது வரை)
இது அறிவு வளர்ச்சிக்கான பருவமாகும். புவியியல், வானவியல் முதலானவற்றை கற்க வாய்ப்புகள் வழங்கப்பட வேண்டும். இப்பருவத்தினருக்குக் கல்வியை அளிக்கக் கூடாது. கல்வியைப் பெறுவதற்கான திறன், தொழிற்பயிற்சி, ஆராய்ச்சி மனப்பான்மை ஆகியவற்றை அளிக்க வாய்ப்புகள் வழங்குதல் வேண்டும் என்றார்.
இளமைப் பருவம் (15 - 19 வயது வரை)
இப்பருவத்தினருக்குச் சமூக உணர்வும், சமுதாயத் தொடர்பும் வளர்ச்சியுறும். ஆதலால், வரலாறு, இலக்கியம், சமூக அறிவியல் போன்றன பயிற்றுவிக்கப்பட வேண்டும் என்றார்.
முதிர்ச்சிப் பருவம் (20 வயதுக்கு மேல்)
இப்பருவத்தினருக்கு இலக்கியம், நாடகம் ஆகியவற்றைக் கற்பித்து சமுதாயப் பொருத்தப்பாடு அடையச் செய்ய வேண்டும். உலக அனுபவமும் சுற்றுப்புற அறிவும் மேம்பட, களப் பயணம் அவசியமாகும். அரசியல் ஈடுபாடு உருவாக்கப்பட வேண்டுமென்று வலியுறுத்தினார்.
குழந்தைகள் இயல்பாக இயற்கை சூழல், மனிதர்கள், பொருட்கள் ஆகிய ஊடகங்கள் மூலமாகக் கல்வியைப் அடைவதாகக் குறிப்பிட்டுள்ளார்.ரூசோவின் கல்விக் கொள்கையில் இயற்கை முக்கியப் பங்கு வகிக்கிறது.
மேற்கோள்கள்
பகுப்பு:பிரெஞ்சு மெய்யியலாளர்கள் பகுப்பு:1712 பிறப்புகள் பகுப்பு:1778 இறப்புகள் பகுப்பு:சமூகவுடமைவாதிகள் பகுப்பு:கிறித்தவ மெய்யியலாளர்கள்
காவேரிப்பட்டணம்
காவேரிப்பட்டணம் (ஆங்கிலம்:Kaveripattanam), இந்தியாவின் தமிழ்நாடு மாநிலத்தில் அமைந்துள்ள கிருஷ்ணகிரி மாவட்டம், கிருஷ்ணகிரி வட்டத்தில் இருக்கும் ஒரு பேரூராட்சி ஆகும்.காவோரிப்பட்டினம் இருந்து 3 கிலோ மீட்டர் தொலைவில் M.சவுளுர் உள்ளது
அமைவிடம்
இப்பேரூராட்சி கிருஷ்ணகிரி - பாலக்கோடு செல்லும் சாலையில், கிருஷ்ணகிரியிலிருந்து 11 கிமீ தொலைவில் உள்ளது. இதனருகில் உள்ள தொடருந்து நிலையம் 21 கிமீ தொலைவில் உள்ள பாலக்கோட்டில் உள்ளது. காவேரிப்பட்டணம் பேரூராட்சிக்கு அருகில் கிழக்கே ஜோலார்பேட்டை 42 கிமீ; வடக்கில்  கிருஷ்ணகிரி 11 கிமீ; தெற்கில் தர்மபுரி 33 கிமீ தொலைவில் உள்ளது.
பேரூராட்சியின் அமைப்பு
1 சகிமீ பரப்பும்,  15 பேரூராட்சி மன்ற  உறுப்பினர்களையும், 26 தெருக்களையும்   கொண்ட இப்பேரூராட்சி  கிருஷ்ணகிரி   (சட்டமன்றத் தொகுதி)க்கும், கிருஷ்ணகிரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    3,721 வீடுகளும், 15,006 மக்கள்தொகையும் கொண்டது.
கோட்டை
இந்த ஊரில் இயற்கை அரண் இல்லாத தரைக்கோட்டை ஒன்று இருந்தது. தற்போது கோட்டை இருந்த பகுதி அழிவுற்று அகழி மட்டும் தென்படுகிறது. கோட்டையில் சிவன் கோயிலும், பெருமாள் கோயிலும் இன்றும் உள்ளன. இக்கோட்டை ஐதர் அலி, திப்பு சுல்தானுடன் ஆங்கிலேயருக்கு நடைபெற்ற போர்களில் பெரும் பங்கு வகித்தது. கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.
மேற்கோள்கள்
பகுப்பு:கிருஷ்ணகிரி மாவட்டத்தில் உள்ள பேரூராட்சிகள்
சபா இம்தியாஸ்
சபா இம்தியாஸ் ( Saba Imtiaz ) கராச்சியைச் சேர்ந்த ஒரு பாக்கித்தானிய எழுத்தாளரும், பத்திரிகையாளரும், இசை விமர்சகரும், திரைக்கதை எழுத்தாளரும் ஆவார். இவர் முன்பு தி நியூஸ் இன்டர்நேஷனல் மற்றும் தி எக்ஸ்பிரஸ் ட்ரிப்யூன் ஆகியவற்றில் பணியாற்றினார். மேலும் தற்போது தி நியூயார்க் டைம்ஸ், தி கார்டியன், மற்றும் தி கிறிஸ்டியன் சயின்ஸ் மானிட்டர் ஆகியவற்றிலும் எழுதி வருகிறார். "கராச்சி, யு ஆர் கில்லிங் மி" என்பது, 2014 இல் வெளியிடப்பட்ட இவரது முதல் புதினமாகும். இவர், காதல், நகைச்சுவையான தேக் மகார் பியார் சே (2015) திரைப்படத்தின் திரைக்கதையையும் எழுதியுள்ளார்.
தொழில்
இம்தியாஸ் ஒரு ஃப்ரீலான்ஸ் பத்திரிகையாளராகவும் பத்தி எழுத்தாளராகவும் தனது வாழ்க்கையைத் தொடங்கினார். தி நியூயோர்க் டைம்ஸ் , தி கார்டியன் மற்றும் தி கிறிஸ்டியன் சயின்ஸ் மானிட்டர் ஆகியவற்றில் எழுதத் தொடங்குவதற்கு முன்பு, தி நியூஸ் இன்டர்நேஷனல் மற்றும் தி எக்ஸ்பிரஸ் ட்ரிப்யூன் போன்ற பல்வேறு செய்தித்தாள்களில் பணியாற்றினார்.
இம்தியாஸ் ஒரு இசை விமர்சகரும் ஆவார். மேலும், இவர், இசை குறித்து பல கட்டுரைகளை எழுதியுள்ளார். அதில் இவர் எழுதிய கோக் ஸ்டுடியோ கட்டுரை குறிப்பிடத்தக்கது.
புதினங்கள்
இம்தியாஸ் கராச்சி, யூ ஆர் கில்லிங் மீ என்ற நகைச்சுவை புதினத்தை எழுதியவர்!, இது பிப்ரவரி 1, 2014 அன்று ரேண்டம் ஹவுஸ் இந்தியாவால் வெளியிடப்பட்டது. புத்தகம் பெரும்பாலும் நேர்மறையான மதிப்பாய்வு செய்யப்பட்டது. உலகின் மிக ஆபத்தான நகரங்களில் ஒன்றான கராச்சியில் வசிக்கும் ஆயிஷா கான் என்ற 28 வயது நிருபர், மற்றும் அவளது தவறான சாகசங்கள் மற்றும் ஒரு நல்ல காதலனைக் கண்டுபிடிக்கும் முயற்சியைப் பற்றியது இந்த புதினம். ஏப்ரல் 2015 இல், விக்ரம் மல்ஹோத்ரா தயாரிக்கும் நாவலுக்கான பாலிவுட் திரைப்பட உரிமையை இந்தியாவின் அபுண்டான்டியா என்டர்டெயின்மென்ட் வாங்கியது. இம்தியாஸ் திரைக்கதையை உருவாக்குவதிலும் ஈடுபடுகிறார்.
திரைப்பட வாழ்க்கை
இம்தியாஸ் ஒரு திரைக்கதை எழுத்தாளரும் ஆவார், இவரது முதல் திரைக்கதை தேக் மகார் பியார் சே ஆகும், இது திரைப்படமாக தயாரிக்கப்பட்டது. ஹுமைமா மாலிக் மற்றும் சிக்கந்தர் ரிஸ்வி நடித்த இந்த திரைப்படத்தை, அசாத் உல் ஹக் இயக்கியுள்ளார். திரைப்படம் ஆகஸ்ட் 14, 2015 அன்று வெளியிடப்பட்டது, மேலும் இது விமர்சகர்களிடமிருந்து கலவையான விமர்சனங்களைப் பெற்றாலும் வணிக ரீதியாக வெற்றி பெற்றது.
2016 ஆம் ஆண்டு நிலவரப்படி, இம்தியாஸ் தனது சொந்த நாவலான கராச்சியின் பாலிவுட் தழுவலான நூரின் ஸ்கிரிப்டை உருவாக்கியுள்ளார் , யூ ஆர் கில்லிங் மீ!. பூஷன் குமார் தயாரித்து, சோனாக்ஷி சின்ஹா நாயகியாக நடித்துள்ள இப்படம் ஏப்ரல் 2017 இல் வெளியிடப்பட்டது.
சான்றுகள்
பகுப்பு:1985 பிறப்புகள் பகுப்பு:பாக்கித்தானிய பெண் எழுத்தாளர்கள் பகுப்பு:வாழும் நபர்கள்
சி. ஆர். ராவ்
கல்யம்புடி ராதாகிருஷ்ண ராவ் (Calyampudi Radhakrishna Rao, பிறப்பு: 20 செப்டம்பர் 1920) என்பவர் இந்திய அமெரிக்கக் கணிதவியலாளரும், புள்ளியியலாளரும் அவர் அமெரிக்காவின் பென்சில்வேனியா மாநிலப் பல்கலைக்கழகத்தில் தகைமைப் பேராசிரியராகவும், பஃபலோ பல்கலைக்கழகத்தில் ஆய்வுப் பேராசிரியராகவும் பணியாற்றுகிறார். 2002 இல் இவருக்கு அமெரிக்காவின் அறிவியலுக்கான தேசிய விருது வழங்கப்பட்டது. அமெரிக்க புள்ளியியல் சங்கம் இவரை "புள்ளிவிவரங்களை மட்டுமல்ல, பொருளாதாரம், மரபியல், மானுடவியல், புவியியல், தேசிய திட்டமிடல், மக்கள்தொகை, உயிரியல் காலக் குறிப்பியல், மருத்துவம் போன்ற பல்வேறு துறைகளிலும் தாக்கத்தை ஏற்படுத்திய ஒரு வாழும் மனிதர்" என்று விவரித்துள்ளது. தி டைம்ஸ் ஆஃப் இந்தியா "ராவ் எல்லாக் காலத்திலும் சிறந்த 10 இந்திய அறிவியலாளர்களில் ஒருவராக பட்டியலிட்டது. 2023 இல், இவருக்கு "நோபல் பரிசுக்கு இணையான "புள்ளியியலில் பன்னாட்டுப் பரிசு" வழங்கப்பட்டது. தெற்காசிய இருதய நோய் விழிப்புணர்வை அதிகரிப்பதில் கவனம் செலுத்தும் இந்திய இருதய சங்கத்தில் ராவ் ஒரு மூத்த கொள்கை மற்றும் புள்ளியியல் ஆலோசகராகவும் உள்ளார்.
தொடக்கக் கால வாழ்க்கை
சி. ஆர். ராவ். பழைய மைசூர் மாகாணத்தில், பெல்லாரி மாவட்டத்தின் ஹாடகல்லியில், சி. டி. நாயுடு- லட்சுமிகாந்தம்மா தம்பதியரின் பத்து குழந்தைகளில் எட்டாவதாக, 1920, செப். 10-இல் பிறந்தார். குடூர், நந்திகாமா, விசாகப்பட்டினத்தில் பள்ளிக்கல்வியை முடித்த ராவ், ஆந்திரப் பல்கலைக்கழகத்தில் கணிதத்தில், மாநில அளவில் முதலிடத்தில் முதுகலைப் பட்டம் பெற்றார் (1941). பிறகு, கொல்கத்தா பல்கலைக்கழகத்தில் புள்ளியியலில் எம்.எஸ்சி. பட்டத்தை தங்கப் பதக்கத்துடன் பெற்றார் (1943).
குடும்பம்
ராவின் மனைவி பார்கவி ஒரு கல்வியாளர். அவர் கொல்கத்தாவிலுள்ள ஜாதவ்பூர் பல்கலைக்கழகத்தில் உளவியல் பேராசிரியராகப் பணிபுரிந்தவர். இத்தம்பதியரின் மகனும் மகளும் அமெரிக்காவில் விஞ்ஞானிகளாக உள்ளனர்.
கல்வி வாழ்க்கை
இதனிடையே 1941-இல் இந்தியப் புள்ளியியல் கழகத்தில் ஆராய்ச்சியாளராக ராவ் இணைந்தார். இந்திய புள்ளியியலின் தந்தை என்றழைக்கப்படும் பிரசாந்த் சந்திர மகலனோபிஸால் நிறுவப்பட்ட அந்த அமைப்பில், அவரது வழிகாட்டுதலிலேயே ராவ் பணியாற்றினார். இந்நிலையில், பிரிட்டனிலுள்ள கேம்பிரிட்ஜ் பல்கலைக்கழகத்தின் மானுடவியல் மற்றும் தொல்லியல் அருங்காட்சியகம், தனது மேம்பாட்டுத் திட்டப்பணிக்காக ராவை அழைத்தது. அதையேற்று 1946- 1948 காலத்தில் அங்கு சென்ற ராவ், மகலனோபிஸ் வடிவமைத்த புள்ளியியல் மாதிரியைக் கொண்டு அந்தத் திட்டப் பணியை வெற்றிகரமாக முடித்தார். அப்போது, கேம்பிரிட்ஜ் பல்கலைக்கழகத்துக்கு உள்பட்ட கிங்ஸ் கல்லூரியில், உலகப் புகழ்பெற்ற புள்ளியியல் மேதை ஆர்.ஏ.ஃபிஷ்ஷரின் மேற்பார்வையில் பி.எச்.டி. பட்டமும் பெற்றார் (1948). பிறகு இந்தியா திரும்பிய ராவ், 1980 வரை, சுமார் 40 ஆண்டுகாலம், இந்திய புள்ளியியல் நிறுவனத்தில் (ஐஎஸ்ஐ) பல்வேறு பதவிகளை வகித்தார். ராவ் ஐஎஸ்ஐ இயக்குநராக இருந்தபோது, புள்ளியியல் ஆராய்ச்சி மற்றும் பயிற்சிப் பள்ளியைத் துவக்கி, பல்லாயிரக் கணக்கான மாணவர்களை அத்துறைக்குள் கொண்டுவந்தார். உலக அளவில் புள்ளியியல் துறையின் மையப்புள்ளியாக இந்தியா விளங்க வேண்டும் என்பதே அவரது கனவாக இருந்தது. புள்ளியியல் துறையை நாட்டில் மேம்படுத்த பல பயிற்சித் திட்டங்களை ராவ் உருவாக்கினார். தென்கிழக்காசியாவில் புள்ளியியல் துறை வளர அவரது முயற்சிகள் உறுதுணையாக இருந்தன. ஐ.நா.சபையின் புள்ளியியல் துறைக் குழுவின் தலைவராக ராவ் இருந்தபோது, ஆசிய அளவில் புள்ளியியல் கல்வி மையம் துவங்க வேண்டும் என்று வலியுறுத்தினார். அதன் விளைவாக, ஆசிய பசிபிக் புள்ளியியல் கல்வி நிறுவனம் (Statistical Institute for Asia and Pacific) டோக்கியோவில் 1970-இல் தோற்றுவிக்கப்பட்டது. இதில் இந்தியா உள்ளிட்ட 20 நாடுகள் அங்கம் வகிக்கின்றன. நாடு முழுதுவதும் புள்ளியியல் துறை வளர வேண்டும் என்ற மகலனோபிஸின் லட்சியத்தை நிறைவேற்றும் வகையில், ஒவ்வொரு மாநிலத்திலும் மாநில புள்ளியியல் மையங்களை ராவ் தொடங்கினார். அவற்றுக்கிடையே நெருக்கமான தகவல் தொடர்பையும் உறுதிப்படுத்தினார். அவை மத்திய, மாநில அரசுகளின் திட்டமிடலில் இன்று பெரும் பங்காற்றுகின்றன. மத்திய புள்ளியியல் நிறுவனம் (Central Statistical Organisation -CSO), தேசிய மாதிரி கணக்கெடுப்பு (National Sample Survey- NSS) ஆகியவற்றின் பணிகளிலும், ஆராய்ச்சிகளிலும் ராவ் துணை புரிந்தார். ராவின் தனிப்பட்ட முயற்சியால் இந்திய எகனோமெட்ரிக் சங்கம் (Indian Econometric Society) 1960-இல் துவங்கப்பட்டது. திட்டமிடலுக்கான பொருளாதாரத்தைப் பயிற்றுவிக்கும் படிப்புகளை இந்த அமைப்பு முன்னெடுத்தது. இந்திய மருத்துவப் புள்ளிவிவரங்களுக்கான சங்கத்தையும் (Indian Society for Medical Statistics) ராவ் 1983-இல் நிறுவினார்.
பணி ஓய்வுக்குப் பிறகு, தனது 60-வது வயதில் அமெரிக்கா சென்ற ராவ், அங்கு பிட்ஸ்பர்க் பல்கலைக்கழகத்தில் 8 ஆண்டுகள் பேராசிரியராகப் பணிபுரிந்தார். அதன்பிறகு, பென்சில்வேனியா மாகாண பல்கலைக்கழகத்தில் கௌரவ பேராசிரியராகச் சேர்ந்த அவர், இன்றும் அங்கு தனது 86 வயதிலும் ஆராய்ச்சிப் பணிகளில் ஈடுபட்டுள்ளார். அங்குள்ள மாறிகளின் பகுப்பாய்வு மையத்தின் (Center for Multivariate Analysis- CMA) இயக்குநராக தற்போது ராவ் உள்ளார். மேலும் நியூயார்க்கிலுள்ள பஃபல்லோ பல்கலைக்கழகத்திலும் ஆராய்ச்சியாளராகச் செயல்படுகிறார்.
புள்ளியியல் சாதனைகள்
புள்ளியியலில் பல அரிய சாதனைகளை ராவ் செய்திருக்கிறார். கிராமர்-ராவ் இன்ஈகுவாலிட்டி (Cramer-Rao inequality), ராவ் பிளாக்வெலைசேஷன் (Rao-Blackwellization), ராவின் ஸ்கோர் சோதனை (Rao’s Score Test), ஃபிஷ்ஷர்-ராவ் தேற்றம் (Fisher-Rao Theorem), ராவ்-ரூபின் தேற்றம் (Rao-Rubin), லூ-ராவ் தேற்றம் (Lau-Rao), காகன்-லின்னிக்-ராவ் தேற்றம் (Kagan-Linnik-Rao) உள்ளிட்ட பல கண்டுபிடிப்புகளை ராவ் நிகழ்த்தியிருக்கிறார். புள்ளியியலில் 14 நூல்களை எழுதியுள்ள சி.ஆர்.ராவ், பல துறைகளில் பயன்படும் புள்ளியியல் குறித்த 27 கையேடுகளைத் தயாரித்துள்ளார். அவர் ஐஎஸ்ஐயில் பணிபுரிந்தபோது 201 ஆய்வேடுகளையும், அமெரிக்கா சென்றபின் 274 ஆய்வேடுகளையும் வெளியிட்டுள்ளார். ராவின் சாதனைகள் புள்ளியியலில் புதிய தேற்றங்களும் கண்டுபிடிப்புகளும் மட்டுமல்ல. நூற்றுக் கணக்கான புள்ளியியல் விஞ்ஞானிகளை, ஆராய்ச்சியாளர்களை அவர் உருவாக்கியிருக்கிறார். அதுவே தனக்கு மிகவும் திருப்தி அளிக்கும் விஷயம் என்று அவர் குறிப்பிடுவது வழக்கம். அதனால்தான், உலகளாவிய புள்ளியியல் மாமேதையாக அவர் போற்றப்படுகிறார்.
வெளி இணைப்புகள்
பகுப்பு:1920 பிறப்புகள் பகுப்பு:வாழும் நபர்கள் பகுப்பு:இந்தியக் கணிதவியலாளர்கள் பகுப்பு:அமெரிக்கக் கணிதவியலாளர்கள் பகுப்பு:இந்தியப் புள்ளியியலாளர்கள் பகுப்பு:தெலுங்கு மக்கள் பகுப்பு:பள்ளாரி மாவட்ட நபர்கள் பகுப்பு:பத்ம பூசண் விருது பெற்றவர்கள் பகுப்பு:பத்ம விபூசண் விருது பெற்றவர்கள் பகுப்பு:சாந்தி ஸ்வரூப் பட்நாகர் விருது பெற்றவர்கள் பகுப்பு:ஆந்திரப் பிரதேச நபர்கள் பகுப்பு:கணிதவியலாளர்கள்
செயேரா
செயேரா (Sheerah), எபிரெய வேதாகமத்தில் 1 நாளாகமம் (1 குறிப்பேடு) 7:24 இல் மட்டும் குறிப்பிடப்பட்டிருக்கும் ஒரு பெண். அவள் மூன்று நகரங்களைக் கட்டினாள். அவை கீழ்ப்புறமும், மேற்புறமுமான பெத்தோரோன் மற்றும் ஊசேன் சேரா (உசேன்செயேரா) ஆகும்.
"அவள் ஒரு சக்திவாய்ந்த பெண்மணியாக இருந்திருக்க வேண்டும்" என்று ஹெர்பர்ட் லாக்கர் குறிப்பிடுகிறார். நகரங்களில் ஒன்றான உசேன்செயேரா அவளது பெயரைக் கொண்டுள்ளதாால், அவள்  சமூகத்தில் உயர்ந்த இடத்தில் இருந்திருக்க வேண்டும் என்று ஆண்ட்ஜே லாபான் மற்றும் எஹூட் பென் ஸிவி குறிப்பிடுகின்றனர்.
குறிப்புகள்
பகுப்பு:எபிரேய விவிலியத்தில் பெண்கள்
முலாம் (ஆப்பிள்)
thumb
'முலாம் ஆப்பிள், 'தர்பூசணி' மற்றும் 'நார்டனின் முலாம்' என்றும் அழைக்கப்படுகிறது. இது இலையுதிர்காலம் முதல் குளிர்காலத்தின் ஆரம்பம் வரை பருவத்தில் ஓரளவு சிவப்பு இனிப்பு ஆப்பிள் ஆகும். இதன் தரம் சிறந்தது, ஆனால் இது குளிர்காலத்தின் பிற்பகுதியில் நன்றாக இருக்காது. இது 1800ஆம் ஆண்டில் நியூயார்க் மாநிலத்தில் ஒரு பழத்தோட்டத்தை உருவாக்க கனெக்டிகட்டில் இருந்து கொண்டு வரப்பட்ட நாற்றுகளுக்கிடையில் தோன்றியது.
வெளி இணைப்புகள்
பகுப்பு:ஆப்பிள்கள்
புரோட்வா ஆறு
பகுப்பு:உருசிய ஆறுகள்
விஸ்வநாதக்கவுண்டம்பாளையம் மாரியம்மன் கோயில்
விஸ்வநாதக்கவுண்டம்பாளையம் மாரியம்மன் கோயில் தமிழ்நாட்டில் நாமக்கல் மாவட்டம், விஸ்வநாதக்கவுண்டம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எனை நோக்கி பாயும் தோட்டா
எனை நோக்கி பாயும் தோட்டா என்பது 2019 ஆம் ஆண்டில் வெளியான இந்தியத் தமிழ் காதல் திகில் நாடகத் திரைப்படமாகும். இப்படத்தை கௌதம் மேனன் எழுதி, இயக்கி, தயாரித்தார். படத்தில் தனுஷ், மேகா ஆகாஷ், ம.சசிகுமார் ஆகியோர் முதன்மைப் பாத்திரத்தில் நடித்தனர். படத்தயாரிப்பு 2016 மார்ச்சில் தொடங்கியது, ஆனால் இயக்குநர் கௌதம் மேனன் இயக்கி வரும் இன்னொரு படமான துருவ நட்சத்திரம் பட வேலைகளால் 2017 சனவரியில் தாமதம் ஏற்பட்டது.
2017 சனவரியில், முன்னர் மிஸ்டர். எக்ஸ் என அழைக்கப்பட்ட இசையமைப்பாளர், உண்மையில் தர்புகா சிவா என்று ஊடகங்கள் செய்தி வெளியிட்டன. 2017 அக்டோபரில் கௌதம் மேனன் சிவா ஈடுபடுவதை உறுதி செய்தார்.
வளர்ச்சி
2013 ஆம் ஆண்டின் நடுப்பகுதியில் கௌதம் மேனன் என்னை நோக்கி பாயும் தோட்டா என்ற பெயரிலான படத்தின் திரைக்கதைப் பணிகளில் ஈடுபட்டுவருவதாக முதலில் தெரிவித்தார். இதில் சூரியா நடிப்பதாக இருந்தது. ஆனால் இதில் இருவரும் சேர்ந்து பணியாற்றவில்லை. மாறாக அதற்கு பதிலாக, மற்றொரு படமான, துருவநட்சத்திரம் படத்துக்கான முன்தயாரிப்புப் பணிகளைத் துவங்கினர்.
2016 மார்ச்சில் ஒளிப்பதிவாளர் ஜோமோன் டி. ஜான் இப்படக் குழுவில் இணைந்தார்.
நடிப்பு
2016 ஆம் ஆண்டு மார்ச் மாதத்தில் தனுஷ் மற்றும் மேகா ஆகாஷ் ஆகிய முன்னணி நட்சத்திரங்களுடன் ராமகுரு போன்றோர் முன்னணி பாத்திரங்களை ஏற்று நடிக்கும் ஒரு திரைப்படத்தை இயக்குவதாக கௌதம் வாசுதேவ் மேனன்  அறிவித்தார். 2017 மே மாதத்தில், சுனைனா ஒரு குறிப்பிடத்தக்க பாத்திரத்தில் நடித்தார்.
படப்பிடிப்பு
2016 ஆம் ஆண்டு மார்ச் 14 ஆம் தேதி சென்னையில் இந்தப் படப் பணிகள் அதிகாரப்பூர்வமாக தொடங்கப்பட்டன. ஒரு நீண்ட தயாரிப்பு இடைவேளைக்குப் பின்னர், திசம்பர் நடுப்பகுதியில் படத்தின் இறுதிக்கட்டப் படப்பிடிப்பு துவங்கியது. தனுஷ் தனது இன்னொரு படமான மாரி 2 ஐ முடிக்கவேண்டியுள்ளதால் அதற்கு முன் இதில் நேரம் செலுத்த மறுத்துவிட்டதால் தயாரிப்புப் பணிகள் மீண்டும் தாமதமாகின.
இசை
இந்த படத்தின் இசையமைப்பாளர் யார் என்பது அதிகப்படியான ஊகங்களுக்குப் பிறகு, மிஸ்டர். எக்ஸ் என்பது கவுதமத்தின் டுவிட்டர் இடுகையின் மூலம் தர்புகா சிவா என்று அறியப்பட்டது. ஹாரிஸ் ஜெயராஜ், ஏ. ஆர். ரஹ்மான், இளையராஜா ஆகியோருடன் இணைந்து பணியாற்றிய இவர், கௌதமுடன் முதன்முதலில் இணைந்து பணியாற்றுகிறார். அக்டோபர் 17 அன்று மறுவார்த்தை பாடல் வெளியிடப்பட்டது, இந்த படத்தின் அனைத்து பாடல்களும் இசையமைப்பாளராக தர்புகா சிவா அறிவிக்கப்பட்டுள்ளார்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:சசிகுமார் நடித்த திரைப்படங்கள் பகுப்பு:கௌதம் மேனன் இயக்கிய திரைப்படங்கள்
சந்தலபள்ளி
சந்தலபள்ளி (Chendrapalli) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருஷ்ணகிரி வட்டத்துக்கு  உட்பட்ட  ஒரு சிற்றூர் ஆகும். இது அஞ்சூர் ஊராட்சிக்கு உட்பட்ட ஊராகும்.
பெயராய்வு
சந்தலு என்ற தெலுங்குச் சொல்லுக்குக் கம்பு என்பது பொருளாகும். இப்பகுதியில் கம்பு மிகுதியாக விளைந்த காரணத்தினால் இப்பெயர் வந்திருக்கலாம் என்கிறார் கோ. சீனிவாசன்.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 8 கிலோமீட்டர் தொலைவில் உள்ளது.
மக்கள் வகைபாடு
இந்த கிராமத்தில் 1,507 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 6,467 ஆகும். இதில் பெண்களின் எண்ணிக்கை 3,201 என்றும், ஆண்களின் எண்ணிக்கை 3,266 என்றும் உள்ளது. கல்வியறிவு பெற்றவர்கள் விகிதம் 59.02% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மலை ஆடு
மலை ஆடு (mountain goat) (Oreamnos americanus) வெள்ளாடின் ஒரு வகையினமாகும். இம்மலை ஆடுகள் மிக உயரமான, செங்குத்தான மலைப் பாறைகளில் எளிதாக ஏறி புற்களை மேயும் வலிமை உடையது. இம்மலை ஆடுகள் வட அமெரிக்காவில் அதிகம் காணப்படுகிறது. இம்மலை ஆடுகள் செங்குத்தான மலைப் பாறைகளில் தங்கி புற்களை மேய்வதால், வேட்டைக்காரர்களால் இவ்வாடுகளை எளிதாக வேட்டையாட முடியாது.
மலைகளில் தனியாக புற்களையும், இலைகளையும் மேயும் இம்மலை ஆடுகள், இனப்பெருக்கத்திற்காக மட்டும், ஒவ்வொரு ஆண்டும் நவம்பர் மாதத்தில், ஆண் மலை ஆடுகள், பெண் மலை ஆடுகளை தேடி வருகிறது. கழுத்திற்கு கீழ் இதன் உயரம் 3 முதல் 4 அடி வரை கொண்டது.
மலை ஆடுகளின் தடிமனான தோலும், அடர்த்தியான முடிகளும் பனிப்புயல் மற்றும் கடும் குளிரிலிருந்து காக்கிறது. இதன் கால்கள் குட்டையாக இருப்பினும், உறுதி கொண்டது. இதன் கால்கள் கறுப்பு நிற குளம்புகள் கொண்டது. இதன் மெல்லிய கொம்புகள் சுமார் ஒரு அடி நீளம் கொண்டது.
பெரும்பாலும் வெள்ளை நிறத்தில் காணப்படும் இம்மலை ஆடுகள் வட அமெரிக்காவின் அலாஸ்கா,வாசிங்டன், கொலராடோ, அல்பர்ட்டா, பிரிட்டிசு கொலம்பியா, தெற்கு டகோட்டா, ஐடஹோ, மொன்ட்டானா போன்ற மேற்கு மலை மாகாணங்களை வாழ்விடமாகக் கொண்டது.
தோற்றமும் பண்புகளும்
கிடா, பெட்டை ஆகிய இரண்டும் தாடி, குட்டையான வால், நீண்ட கருத்த கொம்புகளைக் கொண்டுள்ளன. கொம்புகள் 15-28 செ.மீ நீளம் வரை வளரும். இவை 45 முதல் 140 கிலோ எடை வரை வளரும். எனினும் பொதுவாக கிடாக்கள் 82 கிலோவுக்கு குறைவான எடையையே கொண்டுள்ளன.
மேற்கோள்கள்
Raedeke, Kenneth J. "Mountain goat." World Book Advanced. World Book, 2012.Web. 20 Dec. 2012.
வெளி இணைப்புகள்
பகுப்பு:ஆடுகள்
கட்டி (ஆப்பிள்)
கட்டி ஆப்பிள் (Katy apple) என்பது சுவீடன் வகை ஆப்பிளாகும். இது 1947ஆம் ஆண்டில் சுவீடனின் பால்ஸ்கார்ட் பழ இனப்பெருக்கம் நிறுவனத்தில் தோற்றுவிக்கப்பட்டது. இதனுடைய பெற்றோர் ஜேம்ஸ் க்ரீவ் மற்றும் வோர்செஸ்டர் பியர்மெய்ன் என்பதாகும். இந்த வகை ஆப்பிள் பிரகாசமான சிவப்பு பழங்களின் அதிகமாகப் பழங்களை உற்பத்தி செய்கிறது.
மேற்கோள்கள்
பகுப்பு:ஆப்பிள்கள்
இரும்பு(II) புரோமைடு
இரும்பு(II) புரோமைடு (Iron(II) bromide) FeBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிச் சேர்மமான இரும்பு(II) புரோமைடு மஞ்சள் அல்லது பழுப்பு நிறத்தில் பாராகாந்தத்தன்மை கொண்ட ஒரு திண்மமாக காணப்படுகிறது. ஆய்வகங்களில் பல இரும்புச் சேர்மங்கள் தயாரிப்பதற்கான முன்னோடியாகவும் இருக்கிறது. FeBr2 சேர்மத்தின் பல நீரேற்று வடிவங்களும் அறியப்படுகின்றன.